title: 2005/213/EB: 2005 m. sausio 24 d. Tarybos sprendimas, dėl Susitarimo pasikeičiant laiškais dėl Protokolo, nustatančio laikotarpiui nuo 2004 m. liepos 1 d. iki 2007 m. birželio 30 d. žvejybos galimybes ir finansinę paramą, numatytą Europos ekonominės bendrijos ir Dramblio Kaulo Kranto Respublikos susitarime dėl žvejybos netoli Dramblio Kaulo Kranto krantų, laikino taikymo sudarymo

text:
22.3.2005

               LT

               Europos Sąjungos oficialusis leidinys

               L 76/1

         TARYBOS SPRENDIMAS
   2005 m. sausio 24 d.
   dėl Susitarimo pasikeičiant laiškais dėl Protokolo, nustatančio laikotarpiui nuo 2004 m. liepos 1 d. iki 2007 m. birželio 30 d. žvejybos galimybes ir finansinę paramą, numatytą Europos ekonominės bendrijos ir Dramblio Kaulo Kranto Respublikos susitarime dėl žvejybos netoli Dramblio Kaulo Kranto krantų, laikino taikymo sudarymo
   (2005/213/EB)
   EUROPOS SĄJUNGOS TARYBA,
   atsižvelgdama į Europos bendrijos steigimo sutartį, ypač į jos 37 straipsnį kartu su 300 straipsnio 2 dalies pirmąja pastraipa,
   atsižvelgdama į Komisijos pasiūlymą,
   kadangi:

               (1)

               Pagal Europos ekonominės bendrijos ir Dramblio Kaulo Kranto Respublikos susitarimą dėl žvejybos netoli Dramblio Kaulo Kranto krantų (1), prieš pasibaigiant prie Susitarimo pridėto protokolo galiojimo laikui, Susitariančios Šalys pradeda derybas siekdamos susitarti dėl protokolo turinio kitam laikotarpiui ir prireikus – dėl bet kokių priedo pakeitimų ar papildymų.

               (2)

               Abi Šalys, susitikusios Abidjane 2003 m. lapkričio 9–13 d., susitarė dėl naujo protokolo, kuris nustato žvejybos galimybes ir finansinę paramą. Šis protokolas, apimantis laikotarpį nuo 2004 m. liepos 1 d. iki 2007 m. birželio 30 d., buvo parafuotas 2004 m. kovo 3 d. Briuselyje.

               (3)

               Vadovaujantis šio protokolo sąlygomis Bendrijos žvejai gali tęsti žvejybą Dramblio Kaulo Kranto suverenumui ir jurisdikcijai priklausančiuose vandenyse nuo 2004 m. liepos 1 d. iki 2007 m. birželio 30 d..

               (4)

               Siekiant, kad nebūtų pertraukta Bendrijai priklausančių laivų žvejybinė veikla, minėtas naujas protokolas kiek galima greičiau turi būtų pradėtas taikyti. Šiuo tikslu abi Šalys parafavo Susitarimą pasikeičiant laiškais, kuriame numatytas laikinas parafuoto protokolo taikymas, nuo kitos dienos, kai pasibaigia galiojančio protokolo galiojimo laikas.

               (5)

               Svarbu nustatyti žvejybos galimybių paskirstymą tarp valstybių narių, remiantis tradicinės žvejybos galimybių paskirstymu, kaip numatyta žvejybos susitarime.

               (6)

               Reikia patvirtinti Susitarimą pasikeičiant laiškais su sąlyga, kad jį sudarys Taryba,

         NUSPRENDĖ:
   1 straipsnis
   Susitarimas pasikeičiant laiškais dėl Protokolo, nustatančio laikotarpiui nuo 2004 m. liepos 1 d. iki 2007 m. birželio 30 d. žvejybos galimybes ir finansinę paramą, numatytą Europos ekonominės bendrijos ir Dramblio Kaulo Kranto Respublikos susitarime dėl žvejybos netoli Dramblio Kaulo Kranto krantų, laikino taikymo yra patvirtinamas Bendrijos vardu.
   Susitarimo pasikeičiant laiškais ir protokolo tekstai yra pridedami prie šio sprendimo.
   2 straipsnis
   1.   Protokole numatytos žvejybos galimybės valstybėms narėms paskirstomos taip:

               a)

               priedugnio žuvų žvejybai:
               Ispanija: 1 300 BT (bendras tonažas) per mėnesį (metinis vidurkis);

               b)

               tunų žvejybai:

                           i)

                           tunus žvejojantiems seineriams:

                                       —

                                       Prancūzija: 17 laivų,

                                       —

                                       Ispanija: 17 laivų;

                           ii)

                           paviršinėmis ūdomis žvejojantiems laivams:

                                       —

                                       Ispanija: 6 laivai,

                                       —

                                       Portugalija: 5 laivai;

                           iii)

                           tunų žvejybos laivams, žvejojantiems kartinėmis ūdomis:

                                       —

                                       Prancūzija: 3 laivai.

         2.   Jei šių valstybių narių paraiškose gauti licencijas nurodyti kiekiai neišnaudoja protokole nustatytų žvejybos galimybių, Komisija gali svarstyti visų kitų valstybių narių paraiškas gauti licencijas.
   3 straipsnis
   Valstybės narės, kurių laivai žvejoja pagal šį Susitarimą, praneša Komisijai apie kiekvienos rūšies žuvų kiekius, sugautus Dramblio Kaulo Kranto žvejybos zonoje, pagal 2001 m. kovo 14 d. Komisijos reglamentą (EB) Nr. 500/2001, nustatantį išsamias Tarybos reglamento (EEB) Nr. 2847/93 taikymo taisykles dėl Bendrijos žvejybos laivų sugavimų trečiųjų šalių vandenyse ir atviroje jūroje kontrolės nurodytas taisykles (2).
   4 straipsnis
   Tarybos pirmininkas įgaliojamas paskirti asmenis, įgaliotus pasirašyti Bendriją įpareigojantį Susitarimą pasikeičiant laiškais.

      Priimta Briuselyje, 2005 m. sausio 24 d.

            Tarybos vardu

            Pirmininkas

         F. BODEN

      (1)  OL L 379, 1990 12 31, p. 3. Susitarimas su paskutiniais pakeitimais, padarytais Protokolu, 2000 m. liepos 1 d. – 2003 m. birželio 30 d. laikotarpiui nustatančiu Europos ekonominės bendrijos ir Dramblio Kaulo Kranto Respublikos susitarime dėl žvejybos Dramblio Kaulo Kranto pakrantėse numatytas žvejybos galimybes ir finansinę paramą (OL L 102, 2001 4 12, p. 3).

      (2)  OL L 73, 2001 3 15, p. 8.
    ---documentbreak---

               22.3.2005

               LT

               Europos Sąjungos oficialusis leidinys

               L 76/3

         SUSITARIMAS PASIKEIČIANT LAIŠKAIS
   dėl protokolo, nustatančio laikotarpiui nuo 2004 m. liepos 1 d. iki 2007 m. birželio 30 d. žvejybos galimybes ir finansinę paramą, numatytą Europos ekonominės bendrijos ir Dramblio Kaulo Kranto Respublikos susitarime dėl žvejybos netoli Dramblio Kaulo Kranto krantų, laikino taikymo
   Pone,
   Remiantis protokolu, parafuotu 2004 m. kovo 3 d. Briuselyje, numatančiu žvejybos galimybes ir finansinę paramą laikotarpiui nuo 2004 m. liepos 1 d. iki 2007 m. birželio 30 d., turiu garbės Jus informuoti, kad Dramblio Kaulo Kranto Vyriausybė yra pasirengusi laikinai taikyti šį protokolą nuo 2004 m. liepos 1 d., kol jis įsigalios pagal jo 10 straipsnį, su sąlyga, kad Europos bendrija yra pasirengusi atlikti tą patį.
   Tokiu atveju, pirmosios finansinės paramos dalies pervedimas, numatytas protokolo 3 straipsnyje, turi būti atliktas iki 2004 m. gruodžio 31 d.
   Maloniai prašome patvirtinti, kad Europos bendrija sutinka su šiuo laikinu taikymu.
   Būčiau dėkingas, jeigu galėtumėte patvirtinti, kad gavote šį laišką.
   Reiškiu Jums savo didžią pagarbą.

         Dramblio Kaulo Kranto Vyriausybės vardu

   Pranešame, kad gavome tokį Jūsų laišką:

      „Remiantis protokolu, parafuotu 2004 m. kovo 3 d. Briuselyje, numatančiu žvejybos galimybes ir finansinę paramą laikotarpiui nuo 2004 m. liepos 1 d. iki 2007 m. birželio 30 d., turiu garbės Jus informuoti, kad Dramblio Kaulo Kranto Vyriausybė yra pasirengusi laikinai taikyti šį protokolą nuo 2004 m. liepos 1 d., kol jis įsigalios pagal jo 10 straipsnį, su sąlyga, kad Europos bendrija yra pasirengusi atlikti tą patį.
      Tokiu atveju, pirmosios finansinės paramos dalies pervedimas, numatytas protokolo 3 straipsnyje, turi būti padarytas iki 2004 m. gruodžio 31 d.
      Maloniai prašome patvirtinti, kad Europos bendrija sutinka su tokiu laikinu taikymu.“

   Turiu garbę patvirtinti, kad Europos bendrija sutinka su minimu laikinu taikymu.
   Reiškiu Jums savo didžią pagarbą.

         Europos Sąjungos Tarybos vardu

   PROTOKOLAS
   nustatantis laikotarpiui nuo 2004 m. liepos 1 d. iki 2007 m. birželio 30 d. žvejybos galimybes ir finansinę paramą, numatytą Europos ekonominės bendrijos ir Dramblio Kaulo Kranto Respublikos susitarime dėl žvejybos netoli Dramblio Kaulo Kranto krantų
   1 straipsnis
   1.   Nuo 2004 m. liepos 1 d. ir trejų metų laikotarpiui Susitarimo 2 straipsnyje numatytos žvejybos galimybės nustatomos taip:

               a)

               traleriai šaldytuvai, pritaikyti žvejoti priedugnio žuvis, pagaunantys giliavandenius vėžiagyvius, galvakojus moliuskus ir priedugnio žuvis: 1 300 BT (1) (bendras tonažas) mėnesinis vidurkis per metus;

               b)

               tunų žvejybos laivai, žvejojantys kartinėmis ūdomis: 3 laivai;

               c)

               paviršinėmis ūdomis žvejojantys laivai: 11 laivų;

               d)

               tunų seineriai: 34 laivai.

         2.   Taikant Susitarimo 4 straipsnio 1 dalį, su Europos bendrijos valstybių narių vėliava plaukiantys laivai gali žvejoti Dramblio Kaulo Kranto žvejybos zonoje tik turėdami žvejybos licenciją, išduotą pagal šį protokolą ir remiantis priede nurodytomis sąlygomis.
   2 straipsnis
   1 straipsnyje numatytos žvejybos galimybės gali būti padidintos bendru susitarimu, Europos bendrijai paprašius, tuo atveju jei jos nekelia grėsmės Dramblio Kaulo Kranto racionaliam išteklių naudojimui.
   Tokiu atveju, 3 straipsnio 1 dalyje numatyta finansinė parama yra padidinama proporcingai ir pro rata temporis.
   3 straipsnis
   1.   Nustatoma 1 065 000 EUR dydžio metinė finansinė parama už 1 straipsnyje nurodytas žvejybos galimybes kaip ir parama sektorinei žvejybos politikai, numatytai 4 straipsnyje.
   2.   Ši finansinė parama taikoma 9 000 tonų tunų laimikiui, sužvejotam Dramblio Kaulo Kranto vandenyse per metus. Jei sugauto laimikio kiekis, kurį Dramblio Kaulo Kranto žvejybos zonoje sužvejoja Bendrijos laivai, viršija šį kiekį, numatytas paramos dydis yra proporcingai didinamas. Tačiau Bendrijos suteikiama finansinės paramos bendra suma negali dvigubai viršyti sumos, nurodytos 1 dalyje.
   3.   Metinė finansinė parama yra pervedama vėliausiai iki kiekvienų protokolo metų gruodžio 31 d. Šios finansinės paramos paskirstymas yra išskirtinė Dramblio Kaulo Kranto Vyriausybės kompetencija, atsižvelgiant į specifikacijas, numatytas 4 straipsnyje.
   4 straipsnis
   1.   Abi Šalys susitaria dėl tikslų, kuriuos reikia įgyvendinti dėl Dramblio Kaulo Kranto žuvų išteklių tausojančio valdymo. Finansinė parama, numatyta 3 straipsnio 1 dalyje, skiriama veiksmų finansavimui siekiant įgyvendinti tikslus, iškeltus Dramblio Kaulo Kranto Vyriausybės daugiametėje sektorinėje programoje ir pagal toliau numatytą paskirstymą:

               a)

               200 000 EUR mokslinių tyrimų programoms finansuoti, įskaitant žvejybos tralu tyrinėjimus, kuriuos vykdytų okeanografinis laivas tam, kad būtų geriau ištirta žvejyba ir gyvieji ištekliai Dramblio Kaulo Kranto žvejybos zonoje;

               b)

               iki antrųjų šio protokolo galiojimo metų pabaigos 280 000 EUR paramos žvejybos stebėjimui, kontrolei ir priežiūrai, įskaitant ir palydovinio ryšio žvejybos laivų stebėjimo sistemos įdiegimui (VMS);

               c)

               100 000 EUR žvejybos statistikos gerinimui;

               d)

               485 000 EUR parama Dramblio Kaulo gyvūninės produkcijos ir žuvininkystės išteklių ministerijai (toliau — ministerija), atsakingai už žuvininkystę, kad būtų sudaryta ir įgyvendinta žvejybos vystymo politika bei strategija.

         2.   Per pirmuosius protokolo galiojimo metus ministerija veikdama pagal daugiametę sektorinę programą, sprendžia dėl 4 straipsnio 1 dalyje numatytų veiksmų ir dėl metinių jiems skirtų sumų. Ši programa, kuri Europos Komisijos delegacijai pateikiama Dramblio Kaulo Kranto Respublikoje vėliausiai iki 2004 spalio 1 d., turi būti patvirtinta Jungtinės komisijos kaip numatyta Susitarimo 10 straipsnyje.
   Nuo antrųjų protokolo galiojimo metų ministerija vėliausiai iki 2005 spalio 1 d. ir iki 2006 spalio 1 d. pateikia Europos Komisijos delegacijai Dramblio Kaulo Kranto Respublikoje išsamią ataskaitą apie programos įgyvendinimą ir pasiektus rezultatus.
   Dėl bet kokio pataisymo, susijusio su veiksmais, numatytais 4 straipsnio 1 dalyje, kaip ir dėl jiems skirtų sumų sprendžiama abiejų Šalių susitarimu.
   Po to, kai Jungtinė komisija pritaria daugiametei sektorinei programai, pirmaisiais protokolo galiojimo metais ir ataskaitą apie jos įgyvendinimą kitais dvejais protokolo galiojimo metais, metinės sumos pervedamos vėliausiai iki kiekvienų metų gruodžio 31 d. į banko sąskaitą, kurią nurodo ministerija ir kurią patvirtina Europos Komisija.
   Jungtinė komisija susirenka vėliausiai po keturių mėnesių nuo protokolo sudarymo, tai yra, vėliausiai kiekvienų protokolo galiojimo metų lapkričio 1 d.
   Europos Komisija gali prašyti ministerijos bet kokios papildomos informacijos, susijusios su programos įgyvendinimo ataskaitomis.
   5 straipsnis
   Jei Europos Komisija nevykdo kurio nors savo finansinio įsipareigojimo pagal 3 ir 4 straipsnius, Dramblio Kaulo Kranto Respublika gali sustabdyti savo įsipareigojimus, prisiimtus pagal Susitarimą dėl žvejybos.
   6 straipsnis
   Jei rimtos priežastys, išskyrus gamtos reiškinius, trukdo žvejybai Dramblio Kaulo Kranto žvejybos zonoje, Europos Komisija gali sustabdyti finansinės paramos išmokėjimą, abiems Šalims iš anksto apie tai pasitarus.
   Finansavimas vėl bus atnaujinamas padėčiai vėl tapus normaliai bei po abiejų Šalių, kurios patvirtintų, kad situacija yra tinkama žvejybos atnaujinimui, pasitarimo.
   Pagal Susitarimo 4 straipsnio sąlygas Bendrijos laivams išduotų licencijų galiojimo terminas yra pratęsiamas tokiam pačiam laikotarpiui, kuriam buvo sustabdyta žvejybos veikla.
   7 straipsnis
   Europos ekonominės bendrijos ir Dramblio Kaulo Kranto Respublikos susitarimo dėl žvejybos netoli Dramblio Kaulo Kranto krantų priedas yra pakeičiamas šio protokolo priedu.
   8 straipsnis
   Europos Komisija ir Dramblio Kaulo Kranto valdžios institucijos imasi visų būtinų priemonių žuvų išteklių būklei įvertinti.
   Šiuo tikslu įsteigiamas Jungtinis mokslinis komitetas, kuris renkasi reguliariai ir bent kartą per metus. Šį komitetą sudaro mokslininkai, kuriuos bendru susitarimu išrenka abi Šalys.
   Abi Šalys, remdamosi mokslinio komiteto išvadomis ir gautomis geriausiomis mokslinėmis rekomendacijomis, Jungtiniame komitete, numatytame Susitarimo 10 straipsnyje, tariasi, kad bendru susitarimu, reikalui esant, būtų nuspręsta dėl žvejybos galimybių ir sąlygų.
   9 straipsnis
   Žvejams, dirbantiems Europos bendrijos laivuose be apribojimų taikoma TDO Deklaracija dėl pagrindinių teisių ir principų darbe. Tai ypač susiję su jungimosi į asociacijas laisve ir teisės į kolektyvines darbuotojų derybas pripažinimu bei diskriminacijos panaikinimu darbo ir profesinėse srityse.
   Vietinių jūreivių darbo sutartys, kurių viena kopija perduodama sutarties Šalims, sudaromos tarp laivo savininko atstovo (-ų) ir jūreivių ir (arba) jų profesinių sąjungų ar jų atstovų, susijusių su vietos kompetentingomis valdžios institucijomis. Šios sutartys jūreiviams užtikrina taikomas socialines garantijas, įskaitant draudimą mirties, ligos ar nelaimingo atsitikimo atveju. Vietinių jūreivių/žvejų apmokėjimo sąlygos negali būti blogesnės nei tos, kurios yra taikomos Susitarimo Šalių įguloms ir bet kokiu atveju ne blogesnės nei TDO normos.
   Tuo atveju, kai darbdavys yra vietos bendrovė, darbo sutartyje turi būti nurodytas laivo savininko vardas, pavardė, pavadinimas ir valstybės, su kurios vėliava plaukia laivas, pavadinimas.
   Be to, vietiniam samdomam jūreiviui laivo savininkas užtikrina tokias pat gyvenimo ir darbo sąlygas kaip ir Europos bendrijos laivuose dirbantiems jūreiviams.
   10 straipsnis
   Šis protokolas įsigalioja nuo jo pasirašymo dienos.
   Jis taikomas nuo 2004 m. liepos 1 d.

      (1)  Kaip apibrėžta 2002 m. gruodžio 20 d. Tarybos reglamento (EB) Nr. 2371/2002 (OL L 358, 2002 12 31 p. 59).


title: 2010 m. birželio 3 d. Tarybos sprendimas dėl Europos bendrijos ir Vietnamo Socialistinės Respublikos Vyriausybės susitarimo dėl oro susisiekimo paslaugų tam tikrų aspektų pasirašymo ir laikino taikymo

text:
5.11.2010

               LT

               Europos Sąjungos oficialusis leidinys

               L 288/1

         TARYBOS SPRENDIMAS
   2010 m. birželio 3 d.
   dėl Europos bendrijos ir Vietnamo Socialistinės Respublikos Vyriausybės susitarimo dėl oro susisiekimo paslaugų tam tikrų aspektų pasirašymo ir laikino taikymo
   (2010/666/ES)
   EUROPOS SĄJUNGOS TARYBA,
   atsižvelgdama į Sutartį dėl Europos Sąjungos veikimo, ypač į jos 100 straipsnio 2 dalį kartu su 218 straipsnio 5 dalimi,
   atsižvelgdama į Europos Komisijos pasiūlymą,
   kadangi:

               (1)

               2003 m. birželio 5 d. Taryba įgaliojo Komisiją pradėti derybas su trečiosiomis šalimis dėl kai kurių galiojančių dvišalių susitarimų nuostatų pakeitimo susitarimu Sąjungos lygmenyje.

               (2)

               Komisija Sąjungos vardu vedė derybas su Vietnamo Socialistinės Respublikos Vyriausybe dėl Susitarimo dėl oro susisiekimo paslaugų tam tikrų aspektų (toliau – Susitarimas) pagal 2003 m. birželio 5 d. Tarybos sprendimo priede pateiktus mechanizmus ir nurodymus.

               (3)

               Susitarimas, dėl kurio Komisija vedė derybas, turėtų būti pasirašytas ir laikinai taikomas su sąlyga, kad jis bus sudarytas vėliau,

         PRIĖMĖ ŠĮ SPRENDIMĄ:
   1 straipsnis
   Sąjungos vardu patvirtinamas Europos Sąjungos ir Vietnamo Socialistinės Respublikos Vyriausybės susitarimo dėl oro susisiekimo paslaugų tam tikrų aspektų pasirašymas su sąlyga, kad Susitarimas bus sudarytas.
   Susitarimo tekstas pridedamas prie šio sprendimo.
   2 straipsnis
   Tarybos pirmininkas įgaliojamas paskirti asmenį (-is), įgaliotą (-us) Sąjungos vardu pasirašyti Susitarimą su sąlyga, kad jis bus sudarytas.
   3 straipsnis
   Kol susitarimas įsigalios, jis laikinai taikomas nuo pirmojo mėnesio po to, kai Susitariančiosios Šalys praneša viena kitai apie susitarimui įsigalioti būtinų procedūrų užbaigimą, pirmos dienos (1).
   4 straipsnis
   Tarybos pirmininkas įgaliojamas pateikti Susitarimo 7 straipsnio 2 dalyje numatytą pranešimą.
   5 straipsnis
   Šis sprendimas įsigalioja jo priėmimo dieną.
   6 straipsnis
   Šis sprendimas skelbiamas Europos Sąjungos oficialiajame leidinyje.

      Priimta Liuksemburge 2010 m. birželio 3 d.

            Tarybos vardu

            Pirmininkas

         A. PÉREZ RUBALCABA

      (1)  Tarybos Generalinis sekretoriatas Europos Sąjungos oficialiajame leidinyje paskelbs datą, nuo kurios susitarimas bus taikomas laikinai.
    ---documentbreak---

               5.11.2010

               LT

               Europos Sąjungos oficialusis leidinys

               L 288/1

         Europos Sąjungos ir Vietnamo Socialistinės Respublikos Vyriausybės
   SUSITARIMAS
   dėl oro susisiekimo paslaugų tam tikrų aspektų
   EUROPOS SĄJUNGA
   ir
   VIETNAMO SOCIALISTINĖS RESPUBLIKOS VYRIAUSYBĖ
   (toliau – Šalys),
   PAŽYMĖDAMOS, kad dvišaliuose oro susisiekimo paslaugų susitarimuose, sudarytuose tarp septyniolikos Europos Sąjungos valstybių narių ir Vietnamo Socialistinės Respublikos Vyriausybės, yra nuostatų, prieštaraujančių Europos Sąjungos teisei,
   PAŽYMĖDAMOS, kad Europos Sąjunga turi išskirtinę kompetenciją kelių aspektų, kurie gali būti įtraukti į dvišalius Europos Sąjungos valstybių narių ir trečiųjų šalių oro susisiekimo paslaugų susitarimus, atžvilgiu,
   PAŽYMĖDAMOS, kad pagal Europos Sąjungos teisę valstybėje narėje įsisteigę Europos Sąjungos oro vežėjai turi teisę be diskriminacijos patekti į oro susisiekimo maršrutus tarp Europos Sąjungos valstybių narių ir trečiųjų šalių,
   ATSIŽVELGDAMOS į susitarimus tarp Europos Sąjungos ir tam tikrų trečiųjų šalių, numatančius galimybę tokių trečiųjų šalių piliečiams įsigyti oro vežėjų, turinčių pagal Europos Sąjungos teisę išduotas licencijas oro susisiekimui vykdyti, bendrovių nuosavybės dalį,
   PRIPAŽINDAMOS, kad Europos Sąjungos valstybių narių ir Vietnamo Socialistinės Respublikos dvišalių oro susisiekimo paslaugų susitarimų tam tikros nuostatos, prieštaraujančios Europos Sąjungos teisei, turi būti suderintos su Europos Sąjungos teise, kad būtų sukurtas tvirtas teisinis oro susisiekimo paslaugų tarp Europos Sąjungos ir Vietnamo Socialistinės Respublikos Vyriausybės pagrindas, ir užtikrintas tokių oro susisiekimo paslaugų tęstinumas,
   PAŽYMĖDAMOS, kad oro vežėjams pagal Europos Sąjungos teisę iš esmės neleidžiama sudaryti susitarimų, kurie galėtų turėti įtakos Europos Sąjungos valstybių narių tarpusavio prekybai ir kuriuos sudarant būtų siekiama užkirsti kelią konkurencijai, ją apriboti ar iškraipyti arba kurie užkirstų kelią konkurencijai, ją apribotų ar iškraipytų,
   PRIPAŽINDAMOS, kad Europos Sąjungos valstybių narių su Vietnamo Socialistinės Respublikos Vyriausybe sudarytų dvišalių susitarimų dėl oro susisiekimo paslaugų nuostatos, pagal kurias i) atitinkamuose oro maršrutuose reikalaujama ar skatinama sudaryti bendrovių susitarimus, priimti įmonių asociacijų sprendimus arba imtis suderintų veiksmų, užkertančių kelią oro vežėjų konkurencijai atitinkamuose oro maršrutuose, ją iškraipančių arba ribojančių; arba ii) kuriomis būtų stiprinamas tokių susitarimų, sprendimų ar suderintų veiksmų poveikis; ar iii) pagal kurias oro vežėjams arba kitiems privatiems ekonominių operacijų vykdytojams atitinkamuose maršrutuose būtų pavedama imtis priemonių, užkertančių kelią oro vežėjų konkurencijai, ją iškraipančių ar ribojančių, galėtų padaryti neefektyviomis bendrovėms taikomas konkurencijos taisykles,
   PAŽYMĖDAMOS, kad Europos Sąjunga, dalyvaudama šiose derybose, nesiekia padidinti skrydžių tarp Europos Sąjungos ir Vietnamo Socialistinės Respublikos skaičiaus, daryti poveikį pusiausvyrai tarp Europos Sąjungos oro vežėjų ir Vietnamo Socialistinės Respublikos oro vežėjų, arba derėtis dėl esamų susitarimų oro susisiekimo paslaugų nuostatų, susijusių su skrydžių laisvėmis,
   SUSITARĖ:
   1 straipsnis
   Bendrosios nuostatos
   1.   Šiame susitarime „valstybės narės“ – Europos Sąjungos valstybės narės, o „ES sutartys“ – Europos Sąjungos sutartis ir Sutartis dėl Europos Sąjungos veikimo.
   2.   Kiekviename iš 1 priede išvardytų susitarimų daroma nuoroda į valstybės narės, kuri yra to susitarimo susitariančioji šalis, piliečius, yra suprantama kaip nuoroda į Europos Sąjungos valstybių narių piliečius.
   3.   Kiekviename iš 1 priede išvardytų susitarimų daroma nuoroda į valstybės narės, kuri yra to susitarimo susitariančioji šalis, oro vežėjus ar oro linijų bendroves, yra suprantama kaip nuoroda į tos valstybės narės paskirtus oro vežėjus ar oro linijų bendroves.
   2 straipsnis
   Valstybės narės paskyrimas
   1.   Šio straipsnio 2 ir 3 dalių nuostatos pakeičia atitinkamas 2 priedo a ir b punktuose išvardytų straipsnių nuostatas dėl atitinkamos valstybės narės oro vežėjo paskyrimo, Vietnamo Socialistinės Respublikos Vyriausybė jam suteiktų leidimų ar įgaliojimų bei atitinkamai dėl atsisakymo išduoti oro vežėjui leidimus ir įgaliojimus, jų atšaukimo, laikino galiojimo sustabdymo ar apribojimo.
   2.   Gavusi valstybės narės paskyrimą, Vietnamo Socialistinės Respublikos Vyriausybė kuo greičiau suteikia atitinkamus įgaliojimus ir leidimus, jeigu:

               i)

               oro vežėjas yra įsisteigęs paskiriančiosios valstybės narės teritorijoje pagal ES sutartis ir turi galiojančią licenciją oro susisiekimui vykdyti pagal Europos Sąjungos teisę;

               ii)

               už oro vežėjo pažymėjimo išdavimą atsakinga valstybė narė užtikrina ir vykdo veiksmingą oro vežėjo veiklos kontrolę, ir paskyrime yra aiškiai nurodyta atitinkama aviacijos institucija; ir

               iii)

               oro vežėją tiesiogiai arba jo kontrolinį akcijų paketą valdo ir jį faktiškai kontroliuoja valstybės narės ir (arba) valstybių narių piliečiai, ir (arba) 3 priede išvardytos kitos valstybės ir (arba) šių valstybių piliečiai.

         3.   Vietnamo Socialistinė Respublika gali atsisakyti išduoti įgaliojimus ar leidimus valstybės narės paskirtam oro vežėjui, juos atšaukti, laikinai sustabdyti ar apriboti jų galiojimą, jeigu:

               i)

               oro vežėjas nėra įsisteigęs paskiriančiosios valstybės narės teritorijoje pagal ES sutartis arba neturi galiojančios licencijos oro susisiekimui vykdyti pagal Europos Sąjungos teisę;

               ii)

               už oro vežėjo pažymėjimo išdavimą atsakingoji valstybė narė neužtikrina ar nevykdo veiksmingos oro vežėjo veiklos kontrolės, ir paskyrime nėra aiškiai nurodyta atitinkama aviacijos institucija; arba

               iii)

               oro vežėjas nėra tiesiogiai arba per jo kontrolinį akcijų paketą valdomas ir faktiškai kontroliuojamas valstybių narių ir (arba) valstybių narių piliečių, ir (arba) 3 priede išvardytų kitų valstybių ir (arba) šių valstybių piliečių.

         Naudodamasi šioje dalyje jai nustatyta teise, Vietnamo Socialistinė Respublika nediskriminuoja Europos Sąjungos oro vežėjų dėl jų nacionalinės priklausomybės.
   3 straipsnis
   Sauga
   1.   Šio straipsnio 2 dalies nuostatomis papildomi 2 priedo c punkte išvardyti straipsniai.
   2.   Jeigu valstybė narė paskyrė oro vežėją, kurio veiklos nuolatinę kontrolę vykdo kita valstybė narė, Vietnamo Socialistinės Respublikos teisės pagal saugą reglamentuojančias oro vežėją paskyrusios valstybės narės ir Vietnamo Socialistinės Respublikos Vyriausybės susitarimo nuostatas taikomos, kai ta kita valstybė narė priima, įgyvendina ar užtikrina saugos standartus ir išduoda tam oro vežėjui įgaliojimą.
   4 straipsnis
   Konkurencijos taisyklių laikymasis
   1.   Valstybių narių ir Vietnamo Socialistinės Respublikos Vyriausybės dvišaliai susitarimai dėl oro susisiekimo paslaugų turi nepažeisti šalių konkurencijos taisyklių.
   2.   2 priedo d dalyje išvardytos nuostatos neturi galios.
   5 straipsnis
   Susitarimo priedai
   Šio susitarimo priedai yra neatskiriama jo dalis.
   6 straipsnis
   Persvarstymas arba dalinis pakeitimas
   Šalys bet kuriuo metu abipusiu susitarimu gali iš naujo apsvarstyti ir iš dalies pakeisti šį susitarimą.
   7 straipsnis
   Įsigaliojimas ir laikinas taikymas
   1.   Šis susitarimas įsigalioja, kai Šalys raštu praneša viena kitai apie šiam susitarimui įsigalioti būtinų jų vidaus procedūrų užbaigimą.
   2.   Nepaisant 1 dalies, Šalys susitaria šį susitarimą laikinai taikyti nuo kito mėnesio pirmos dienos po to, kai Šalys praneša viena kitai apie šiam tikslui būtinų procedūrų užbaigimą.
   3.   Susitarimai ir kitokios sutartys tarp valstybių narių ir Vietnamo Socialistinės Respublikos Vyriausybės, kurios šio susitarimo pasirašymo dieną dar neįsigaliojo ir nėra taikomos laikinai, yra išvardytos 1 priedo b punkte. Šis susitarimas taikomas visiems tokiems susitarimams ir kitoms sutartims, kurie įsigalios ar bus pradėti laikinai taikyti.
   8 straipsnis
   Nutraukimas
   1.   Jeigu 1 priede nurodytas susitarimas nutraukiamas, visos šio susitarimo nuostatos, susijusios su 1 priede nurodytu susitarimu, netenka galios tuo pat metu.
   2.   Jeigu nutraukiami visi 1 priede išvardyti susitarimai, šis susitarimas taip pat netenka galios.

      Tai patvirtindami, toliau nurodyti tinkamai įgalioti asmenys pasirašė šį susitarimą.
      Priimta Briuselyje 2010 m. spalio 4 d. dviem egzemplioriais anglų, bulgarų, čekų, danų, estų, graikų, ispanų, italų, latvių, lenkų, lietuvių, maltiečių, olandų, portugalų, prancūzų, rumunų, slovakų, slovėnų, suomių, švedų, vengrų, vokiečių ir vietnamiečių kalbomis.

         За Европейския съюз
         Por la Unión Europea
         Za Evropskou unii
         For Den Europæiske Union
         Für die Europäische Union
         Euroopa Liidu nimel
         Για την Ευρωπαϊκή Ένωση
         For the European Union
         Pour l'Union européenne
         Per l'Unione europea
         Eiropas Savienības vārdā –
         Europos Sajungos vardu
         Az Európai Unió részéről
         Għall-Unjoni Ewropea
         Voor de Europese Unie
         W imieniu Unii Europejskiej
         Pela União Europeia
         Pentru Uniunea Europeană
         Za Európsku úniu
         Za Evropsko unijo
         Euroopan unionin puolesta
         För Europeiska unionen

         За правителството на Социалистическа република Виетнам
         Por el Gobierno de la República Socialista de Vietnam
         Za vládu Vietnamské socialistické republiky
         For regeringen for Den Socialistiske Republik Vietnam
         Für die Regierung der Sozialistischen Republik Vietnam
         Vietnami Sotsialistliku Vabariigi valitsuse nimel
         Για την κυβέρνηση της Σοσιαλιστικής Δημοκρατίας του Βιετνάμ
         For the Government of the Socialist Republic of Vietnam
         Pour le gouvemement de la République socialiste du Viêt Nam
         Per il govemo della Repubbhca socialista del Vietnam
         Vjetnamas Sociālistiskās Republikas valdības vārdā –
         Vietnamo Socialistinės Respublikos Vyriausybės vardu
         A Vietnami Szocialista Köztársaság kormánya részéről
         Ghall-Gvern tar-Repubblika Soċjalista tal-Vjetnam
         Voor de Regering van de Socialistische Republiek Vietnam
         W imieniu Rządu Socjalistycznej Republiki Wietnamu
         Pelo Govemo da República Socialista do Vietname
         Pentru Guvernul Republicii Socialiste Vietnam
         Za vládu Vietnamskej socialistickej republiky
         Za vlado Socialistične republike Vietnam
         Vietnamin sosialistisen tasavallan hallituksen puolesta
         För Socialistiska republiken Vietnams regering

   1 PRIEDAS

      Šio susitarimo 1 straipsnyje minimų susitarimų sąrašas

               a)

               Vietnamo Socialistinės Respublikos Vyriausybės ir Europos Sąjungos valstybių narių susitarimai dėl oro susisiekimo paslaugų, kurie šio susitarimo pasirašymo dieną yra sudaryti, pasirašyti ir (arba) taikomi laikinai:

                           —

                           Austrijos Federacinės Vyriausybės ir Vietnamo Socialistinės Respublikos Vyriausybės oro susisiekimo paslaugų susitarimas, pasirašytas 1995 m. kovo 27 d. Hanojuje (toliau 2 priede – Vietnamo ir Austrijos susitarimas):

                                       —

                                       su paskutiniais pakeitimais, padarytais 2006 m. balandžio 5 d. Hanojuje pasirašytu Memorandumo protokolu;

                           —

                           Belgijos Karalystės Vyriausybės ir Vietnamo Socialistinės Respublikos Vyriausybės susitarimas dėl oro transporto, pasirašytas 1992 m. spalio 21 d. Briuselyje (toliau 2 priede – Vietnamo ir Belgijos susitarimas),

                           —

                           Bulgarijos Liaudies Respublikos Vyriausybės ir Vietnamo Socialistinės Respublikos Vyriausybės oro susisiekimo paslaugų tarp jų atitinkamų teritorijų ir už jų atitinkamų teritorijų susitarimas, pasirašytas 1979 m. spalio 1 d. Sofijoje (toliau – 2 priede – Vietnamo ir Bulgarijos susitarimas),

                           —

                           Čekijos Respublikos Vyriausybės ir Vietnamo Socialistinės Respublikos Vyriausybės oro susisiekimo paslaugų susitarimas, pasirašytas 1997 m. gegužės 23 d. Prahoje (toliau 2 priede – Vietnamo ir Čekijos Respublikos susitarimas),

                           —

                           Danijos Karalystės Vyriausybės ir Vietnamo Socialistinės Respublikos Vyriausybės oro susisiekimo paslaugų susitarimas, pasirašytas 1997 m. rugsėjo 25 d. Hanojuje (toliau 2 priede – Vietnamo ir Danijos susitarimas):

                                       —

                                       skaitomas kartu su 1997 m. rugsėjo 25 d. Hanojuje sudarytu Danijos, Norvegijos, Švedijos Karalysčių ir Vietnamo Socialistinės Respublikos Susitarimo Memorandumu;

                           —

                           Suomijos Respublikos Vyriausybės ir Vietnamo Socialistinės Respublikos Vyriausybės oro susisiekimo paslaugų susitarimas, pasirašytas 2000 m. spalio 26 d. Hanojuje (toliau 2 priede – Vietnamo ir Suomijos susitarimas),

                           —

                           Prancūzijos Respublikos Vyriausybės ir Vietnamo Socialistinės Respublikos Vyriausybės oro susisiekimo paslaugų susitarimas, pasirašytas 1977 m. balandžio 14 d. Paryžiuje (toliau 2 priede – Vietnamo ir Prancūzijos susitarimas),

                           —

                           Vokietijos Federacinės Respublikos Vyriausybės ir Vietnamo Socialistinės Respublikos Vyriausybės susitarimas dėl oro transporto, pasirašytas 1994 m. rugpjūčio 26 d. Bonoje (toliau 2 priede – Vietnamo ir Vokietijos susitarimas),

                           —

                           Vengrijos Respublikos Vyriausybės ir Vietnamo Socialistinės Respublikos Vyriausybės oro susisiekimo paslaugų susitarimas, pasirašytas 1998 m. vasario 4 d. Hanojuje (toliau 2 priede – Vietnamo ir Vengrijos susitarimas),

                           —

                           Liuksemburgo Didžiosios Hercogystės Vyriausybės ir Vietnamo Socialistinės Respublikos Vyriausybės oro susisiekimo paslaugų susitarimas, pasirašytas 1994 m. spalio 26 d. Liuksemburge (toliau 2 priede – Vietnamo ir Liuksemburgo susitarimas),

                           —

                           Nyderlandų Karalystės Vyriausybės ir Vietnamo Socialistinės Respublikos Vyriausybės susitarimas dėl oro susisiekimo paslaugų jų teritorijose ir už jų ribų, pasirašytas 1993 m. spalio 1 d. Hanojuje (toliau 2 priede – Vietnamo ir Nyderlandų susitarimas),

                           —

                           Lenkijos Liaudies Respublikos Vyriausybės ir Vietnamo Socialistinės Respublikos Vyriausybės oro susisiekimo paslaugų susitarimas, pasirašytas 1976 m. rugsėjo 11 d. Varšuvoje (toliau 2 priede – Vietnamo ir Lenkijos susitarimas),

                           —

                           Portugalijos Respublikos Vyriausybės ir Vietnamo Socialistinės Respublikos Vyriausybės oro susisiekimo susitarimas, pasirašytas 1998 m. vasario 3 d. Lisabonoje (toliau 2 priede – Vietnamo ir Portugalijos susitarimas),

                           —

                           Rumunijos Socialistinės Respublikos Vyriausybės ir Vietnamo Socialistinės Respublikos Vyriausybės civilinio oro susisiekimo susitarimas, pasirašytas 1979 m. birželio 26 d. Hanojuje (toliau 2 priede – Vietnamo ir Rumunijos susitarimas),

                           —

                           Švedijos Karalystės Vyriausybės ir Vietnamo Socialistinės Respublikos Vyriausybės oro susisiekimo paslaugų susitarimas, pasirašytas 1997 m. rugsėjo 25 d. Hanojuje (toliau 2 priede – Vietnamo ir Švedijos susitarimas):

                                       —

                                       skaitomas kartu su 1997 m. rugsėjo 25 d. Hanojuje sudarytu Danijos, Norvegijos, Švedijos Karalysčių ir Vietnamo Socialistinės Respublikos Susitarimo Memorandumu;

                           —

                           Slovakijos Respublikos Vyriausybės ir Vietnamo Socialistinės Respublikos Vyriausybės oro susisiekimo susitarimas, pasirašytas 1997 m. lapkričio 6 d. Hanojuje (toliau 2 priede – Vietnamo ir Slovakijos Respublikos susitarimas),

                           —

                           Jungtinės Didžiosios Britanijos ir Šiaurės Airijos Karalystės Vyriausybės ir Vietnamo Socialistinės Respublikos Vyriausybės oro susisiekimo paslaugų susitarimas, pasirašytas 1994 m. rugpjūčio 19 d. Londone (toliau 2 priede – Vietnamo ir Jungtinės Karalystės susitarimas):

                                       —

                                       paskutiniai papildymai padaryti 2000 m. rugsėjo 8 ir 26 d. Hanojuje Pasikeitimu notomis;

               b)

               Parafuoti ar pasirašyti Vietnamo Socialistinės Respublikos Vyriausybės ir Europos Sąjungos valstybių narių susitarimai ir kitos sutartys dėl oro susisiekimo paslaugų, kurie šio susitarimo pasirašymo dieną dar neįsigaliojo ir nėra laikinai taikomi.

         2 PRIEDAS

      Šio susitarimo 1 priede išvardytų ir 2–4 straipsniuose minimų susitarimų straipsniai

               a)

               Valstybės narės paskyrimas:

                           —

                           Vietnamo ir Austrijos susitarimo 3 straipsnio 5 dalis,

                           —

                           Vietnamo ir Bulgarijos susitarimo 3 straipsnio 4 dalis,

                           —

                           Vietnamo ir Danijos susitarimo 3 straipsnio 4 dalis,

                           —

                           Vietnamo ir Čekijos Respublikos susitarimo 4 straipsnio 4 dalis,

                           —

                           Vietnamo ir Suomijos susitarimo 4 straipsnio 5 dalis,

                           —

                           Vietnamo ir Prancūzijos susitarimo 7 straipsnio 4 dalis,

                           —

                           Vietnamo ir Vokietijos susitarimo 3 straipsnio 4 dalis,

                           —

                           Vietnamo ir Vengrijos susitarimo 3 straipsnio 4 dalis,

                           —

                           Vietnamo ir Liuksemburgo susitarimo 3 straipsnio 4 dalis,

                           —

                           Vietnamo ir Nyderlandų susitarimo 4 straipsnio 4 dalis,

                           —

                           Vietnamo ir Lenkijos susitarimo 3 straipsnio 2 dalis,

                           —

                           Vietnamo ir Portugalijos susitarimo 3 straipsnio 4 dalis,

                           —

                           Vietnamo ir Rumunijos susitarimo 3 straipsnis,

                           —

                           Vietnamo ir Švedijos susitarimo 3 straipsnio 4 dalis,

                           —

                           Vietnamo ir Slovakijos Respublikos susitarimo 3 straipsnio 4 dalis,

                           —

                           Vietnamo ir Jungtinės Karalystės susitarimo 4 straipsnio 4 dalis,

               b)

               Atsisakymas suteikti įgaliojimus ar leidimus, jų atšaukimas, laikinas galiojimo sustabdymas arba apribojimas:

                           —

                           Vietnamo ir Austrijos susitarimo 4 straipsnio 1 dalies a punktas,

                           —

                           Vietnamo ir Belgijos susitarimo 5 straipsnio 1 dalies d punktas,

                           —

                           Vietnamo ir Bulgarijos susitarimo 4 straipsnio a punktas,

                           —

                           Vietnamo ir Čekijos Respublikos susitarimo 5 straipsnio 1 dalies a punktas,

                           —

                           Vietnamo ir Danijos susitarimo 4 straipsnio 1 dalies a punktas,

                           —

                           Vietnamo ir Suomijos susitarimo 5 straipsnio 1 dalies a punktas,

                           —

                           Vietnamo ir Prancūzijos susitarimo 9 straipsnio 1 dalies a punktas,

                           —

                           Vietnamo ir Vokietijos susitarimo 4 straipsnio 1 dalis,

                           —

                           Vietnamo ir Vengrijos susitarimo 4 straipsnio 1 dalies a punktas,

                           —

                           Vietnamo ir Liuksemburgo susitarimo 4 straipsnio 1 dalies c punktas,

                           —

                           Vietnamo ir Nyderlandų susitarimo 5 straipsnio 1 dalies c punktas,

                           —

                           Vietnamo ir Lenkijos susitarimo 4 straipsnio 1 dalis,

                           —

                           Vietnamo ir Portugalijos susitarimo 4 straipsnio 1 dalies a punktas,

                           —

                           Vietnamo ir Rumunijos susitarimo 4 straipsnis,

                           —

                           Vietnamo ir Švedijos susitarimo 4 straipsnio 1 dalies a punktas,

                           —

                           Vietnamo ir Slovakijos Respublikos susitarimo 4 straipsnio 1 dalies a punktas,

                           —

                           Vietnamo ir Jungtinės Karalystės susitarimo 5 straipsnio 1 dalies a punktas,

               c)

               Sauga:

                           —

                           Vietnamo ir Austrijos susitarimo 6a straipsnis,

                           —

                           Vietnamo ir Belgijos susitarimo 7 straipsnis,

                           —

                           Vietnamo ir Čekijos Respublikos susitarimo 11 straipsnis,

                           —

                           Vietnamo ir Suomijos susitarimo 18 straipsnis,

                           —

                           Vietnamo ir Prancūzijos susitarimo 4 straipsnis,

                           —

                           Vietnamo ir Vengrijos susitarimo 9 straipsnis,

                           —

                           Vietnamo ir Liuksemburgo susitarimo 6 straipsnis,

                           —

                           Vietnamo ir Nyderlandų susitarimo 14 straipsnis,

                           —

                           Vietnamo ir Rumunijos susitarimo 9 straipsnis,

                           —

                           Vietnamo ir Slovakijos Respublikos susitarimo 7 straipsnis,

                           —

                           Vietnamo ir Jungtinės Karalystės susitarimo 9a straipsnis,

               d)

               Konkurencijos taisyklių laikymasis:

                           —

                           Vietnamo ir Belgijos susitarimo 13 straipsnio 1 ir 7 dalys,

                           —

                           Vietnamo ir Bulgarijos susitarimo 9 straipsnio 3–8 dalys,

                           —

                           Vietnamo ir Čekijos Respublikos susitarimo 7 straipsnio 2 dalis,

                           —

                           Vietnamo ir Danijos susitarimo 11 straipsnio 2 dalis,

                           —

                           Vietnamo ir Prancūzijos susitarimo 12 straipsnio 2–7 dalys,

                           —

                           Vietnamo ir Vengrijos susitarimo 6 straipsnio 1 dalis ir 4–6 dalys,

                           —

                           Vietnamo ir Liuksemburgo susitarimo 11 straipsnio 2–4 dalys,

                           —

                           Vietnamo ir Nyderlandų susitarimo 6 straipsnio 2–6 dalys,

                           —

                           Vietnamo ir Lenkijos susitarimo 20 straipsnio 2 ir 4 dalys,

                           —

                           Vietnamo ir Portugalijos susitarimo 16 straipsnio 2–6 dalys,

                           —

                           Vietnamo ir Rumunijos susitarimo 14 straipsnio 1–6 dalys,

                           —

                           Vietnamo ir Slovakijos susitarimo 12 straipsnio 3 dalis ir 5–6 dalys,

                           —

                           Vietnamo ir Švedijos susitarimo 11 straipsnio 2 dalis,

                           —

                           Vietnamo ir Jungtinės Karalystės susitarimo 7 straipsnio 3–4 dalys.

         3 PRIEDAS

      Kitų šio susitarimo 2 straipsnyje minimų valstybių sąrašas

               a)

               Islandijos Respublika (pagal Europos ekonominės erdvės susitarimą);

               b)

               Lichtenšteino Kunigaikštystė (pagal Europos ekonominės erdvės susitarimą);

               c)

               Norvegijos Karalystė (pagal Europos ekonominės erdvės susitarimą);

               d)

               Šveicarijos Konfederacija (pagal Europos bendrijos ir Šveicarijos Konfederacijos oro susisiekimo susitarimą).


title: 2011/370/ES: 2011 m. birželio 20 d. Tarybos sprendimas dėl Ispanijai atstovaujančio Regionų komiteto pakaitinio nario skyrimo

text:
25.6.2011

               LT

               Europos Sąjungos oficialusis leidinys

               L 166/26

         TARYBOS SPRENDIMAS
   2011 m. birželio 20 d.
   dėl Ispanijai atstovaujančio Regionų komiteto pakaitinio nario skyrimo
   (2011/370/ES)
   EUROPOS SĄJUNGOS TARYBA,
   atsižvelgdama į Sutartį dėl Europos Sąjungos veikimo, ypač į jos 305 straipsnį,
   atsižvelgdama į Ispanijos Vyriausybės pasiūlymą,
   kadangi:

               (1)

               2009 m. gruodžio 22 d. ir 2010 m. sausio 18 d. Taryba priėmė sprendimus 2009/1014/ES (1) ir 2010/29/ES (2) dėl Regionų komiteto narių ir pakaitinių narių skyrimo laikotarpiui nuo 2010 m. sausio 26 d. iki 2015 m. sausio 25 d.

               (2)

               Pasibaigus Albert MORENO HUMET kadencijai tapo laisva Regionų komiteto pakaitinio nario vieta,

         PRIĖMĖ ŠĮ SPRENDIMĄ:
   1 straipsnis
   Likusiam kadencijos laikui – iki 2015 m. sausio 25 d. Regionų komiteto pakaitiniu nariu skiriamas:

               —

               Senén FLORENSA I PALAU, Secretario de Asuntos Exteriores, Generalitat de Cataluña.

         2 straipsnis
   Šis sprendimas įsigalioja jo priėmimo dieną.

      Priimta Liuksemburge 2011 m. birželio 20 d.

            Tarybos vardu

            Pirmininkas

         MATOLCSY Gy.

      (1)  OL L 348, 2009 12 29, p. 22.

      (2)  OL L 12, 2010 1 19, p. 11.


title: Europos Sąjungos leidinių biuro veiklos organizavimas 2009 m. vasario 19 d. Europos Parlamento sprendimas dėl Europos Parlamento, Tarybos, Komisijos, Teisingumo Teismo, Audito Rūmų, Europos ekonomikos ir socialinių reikalų komiteto ir Regionų komiteto sprendimo dėl Europos Sąjungos leidinių biuro veiklos organizavimo projekto (2008/2164(ACI))#PRIEDAS

text:
25.3.2010

               LT

               Europos Sąjungos oficialusis leidinys

               CE 76/112

         2009 m. vasario 19 d., ketvirtadienisEuropos Sąjungos leidinių biuro veiklos organizavimas
   P6_TA(2009)0079
   2009 m. vasario 19 d. Europos Parlamento sprendimas dėl Europos Parlamento, Tarybos, Komisijos, Teisingumo Teismo, Audito Rūmų, Europos ekonomikos ir socialinių reikalų komiteto ir Regionų komiteto sprendimo dėl Europos Sąjungos leidinių biuro veiklos organizavimo projekto (2008/2164(ACI))
   2010/C 76 E/25

      Europos Parlamentas,
   atsižvelgdamas į Pirmininko 2008 m. spalio 1 d. laišką,
   atsižvelgdamas į Europos Parlamento, Tarybos, Komisijos, Teisingumo Teismo, Audito Rūmų, Europos ekonomikos ir socialinių reikalų komiteto ir Regionų komiteto sprendimo dėl Europos Sąjungos leidinių biuro veiklos organizavimo projektą (SEC(2008)2109 – C6-0256/2008),
   atsižvelgdamas į EB sutarties 254 straipsnio 1 ir 2 dalį,
   atsižvelgdamas į deklaraciją Nr. 3 dėl Europos bendrijos steigimo sutarties 10 straipsnio, pridėtą prie Tarpvyriausybinės konferencijos, patvirtinusios Nicos sutartį, baigiamojo akto,
   atsižvelgdamas į Tarybos 2009 m. sausio 26 d. laišką, kuriame kitoms institucijoms ir įstaigoms, kurios atsakingos už oficialiųjų leidinių biuro įsteigimą, pranešama apie tam tikrus sprendimo projekto, kuriam 2001 m. sausio 9 d. pritarė leidinių biuro valdyba, o 2009 m. sausio 19 d. patvirtinto Taryba (1), pakeitimus,
   atsižvelgdamas į Darbo tvarkos taisyklių 120 straipsnio 1 dalį,
   atsižvelgdamas į Konstitucinių reikalų komiteto pranešimą ir į Teisės reikalų komiteto nuomonę (A6–0426/2008),

               A.

               kadangi Europos Bendrijų oficialiųjų leidinių biuras ((OPOCE), toliau – leidinių biuras) buvo įsteigtas 1969 m. Europos Parlamento, Tarybos, Komisijos, Teisingumo Teismo ir Europos ekonomikos ir socialinių reikalų komiteto sprendimu 69/13/Euratomas/EAPB/EEB (2),

               B.

               kadangi minėtasis sprendimas buvo iš dalies pakeistas 1980 m. (3), o 2000 m. buvo panaikintas ir pakeistas nauju sprendimu (4),

               C.

               kadangi 2004 m. sausio 29 d. rezoliucijos (5) dėl 2001 finansinių metų biudžeto įvykdymo patvirtinimo 45 dalyje Parlamentas pastebėjo: Parlamentas, remdamasis OPOCE atveju, mano, kad yra ypač sudėtinga aiškiai nustatyti institucijoms bendrų įstaigų politinę atsakomybę; todėl ragina institucijas iš naujo išnagrinėti teisines nuostatas, taikomas institucijoms bendroms įstaigoms, tačiau neliesti institucijų bendradarbiavimo principo, kuriuo vadovaujantis sutaupoma nemažai Europos biudžeto lėšų; todėl ragina Europos institucijas pakeisti institucijoms bendrų įstaigų teisinį pagrindą taip, kad būtų galima aiškiai paskirstyti administracinę ir politinę atsakomybę,

               D.

               kadangi Komisija perdavė naujo sprendimo dėl šiuo metu galiojančio Sprendimo 2000/459/EB, EAPB, Euratomas panaikinimo ir pakeitimo projektą,

               E.

               kadangi šiuo sprendimo projektu siekiama tiksliau apibrėžti Europos Sąjungos leidinių biuro kompetencijos sritis ir uždavinius, atitinkamą institucijų atsakomybę, taip pat biuro valdybos ir direktoriaus vaidmenis,

               F.

               kadangi biuras yra įstaiga, įsteigta bendru institucijų sutarimu, atitinkančiu tarpinstitucinio susitarimo kriterijus,

               G.

               kadangi susijusių institucijų generaliniai sekretoriai minėtajam projektui pritarė 2008 m. balandžio 18 d., o Parlamento biuras – 2008 m. rugsėjo 3 d.,

               H.

               kadangi Darbo tarkos taisyklių 120 straipsnio 1 dalyje numatyta, kad tarpinstitucinius susitarimus pasirašo Pirmininkas po to, kai juos išnagrinėja už konstitucinius reikalus atsakingas komitetas ir kai jiems pritaria Parlamentas,

               1.

               pritaria sprendimo projektui, taip pat Tarybos pasiūlytiems pakeitimams, kurie nurodyti priede;

               2.

               paveda Pirmininkui perduoti šį sprendimą Tarybai, Komisijai, Teisingumo Teismui, Audito Rūmams, Europos ekonomikos ir socialinių reikalų komitetui ir Regionų komitetui susipažinti.

      (1)  Dokumento nr. 14485/1/08 REV 1 ir REV 2.

      (2)  OL L 13, 1969 1 18, p. 19.

      (3)  1980 m. vasario 7 d. Sprendimas 80/443/EEB, Euratomas, EAPB, iš dalies keičiantis 1969 m. sausio 16 d. Sprendimą dėl Europos Bendrijų oficialiųjų leidinių biuro įsteigimo (OL L 107, 1980 4 25, p. 44).

      (4)  2000 m. liepos 20 d. Europos Parlamento, Tarybos, Komisijos, Teisingumo Teismo, Audito Rūmų, Ekonomikos ir socialinių reikalų komiteto ir Regionų komiteto sprendimas 2000/459/EB, EAPB, Euratomas, dėl Europos Bendrijų oficialiųjų leidinių biuro organizavimo ir veiklos (OL L 183, 2000 7 22, p. 12).

      (5)  Europos Parlamento 2004 m. sausio 29 d. rezoliucija dėl Komisijos veiksmų, kurių ji ėmėsi atsižvelgdama į rezoliucijoje, pridedamoje prie sprendimo, kuriame patvirtinamas Europos Sąjungos 2001 finansinių metų bendrojo biudžeto įvykdymas, pateiktas pastabas (OL C 96 E, 2004 4 21, p. 112).

      2009 m. vasario 19 d., ketvirtadienisPRIEDAS

         Projektas
         EUROPOS PARLAMENTO, TARYBOS, KOMISIJOS, TEISINGUMO TEISMO, AUDITO RŪMŲ, EUROPOS EKONOMIKOS IR SOCIALINIŲ REIKALŲ KOMITETO IR REGIONŲ KOMITETO SPRENDIMAS
         (… m.… d.)
         dėl Europos Sąjungos leidinių biuro veiklos organizavimo
         EUROPOS PARLAMENTAS,
         TARYBA,
         KOMISIJA,
         TEISINGUMO TEISMAS,
         AUDITO RŪMAI,
         EUROPOS EKONOMIKOS IR SOCIALINIŲ REIKALŲ KOMITETAS,
         REGIONŲ KOMITETAS,
         atsižvelgdami į Europos Sąjungos sutartį,
         atsižvelgdami į Europos bendrijos steigimo sutartį,
         atsižvelgdami į Europos atominės energijos bendrijos steigimo sutartį,
         kadangi:

                     (1)

                     1965 m. balandžio 8 d. valstybių narių vyriausybių atstovų sprendimo dėl tam tikrų Bendrijų institucijų ir departamentų laikinosios vietos (1) 8 straipsnyje numatyta, kad Europos Bendrijų oficialiųjų leidinių biuras (toliau – biuras) bus Liuksemburge. Ši nuostata paskutinį kartą įgyvendinta Sprendimu 2000/459/EB, EAPB, Euratomas (2).

                     (2)

                     Europos Bendrijų pareigūnams ir kitiems tarnautojams taikomos taisyklės ir nuostatai galioja ir biurui. Reikėtų atsižvelgti į naujausius jų pakeitimus.

                     (3)

                     2002 m. birželio 25 d. Reglamente (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento (3) (toliau – Finansinis reglamentas) numatytos specialiosios biuro veiklos nuostatos.

                     (4)

                     Padaryta didelė technologinė pažanga leidybos srityje ir į ją reikia atsižvelgti biuro veikloje.

                     (5)

                     Siekiant aiškumo, šiuo sprendimu reikėtų panaikinti Sprendimą 2000/459/EB, EAPB, Euratomas,

               NUSPRENDĖ:
         1 straipsnis
         Leidinių biuras
         1.   Europos Sąjungos leidinių biuras (toliau – biuras) yra bendra institucijų įstaiga, kurios tikslas – užtikrinti, kad Europos Bendrijų ir Europos Sąjungos institucijų leidiniai būtų leidžiami kuo geresnėmis sąlygomis.
         Todėl biuras sudaro institucijoms sąlygas vykdyti įsipareigojimą skelbti teisės aktus ir techniškai prisideda prie informacinės ir komunikacinės politikos formavimo bei įgyvendinimo jo kompetencijai priklausančiose srityse.
         2.   Biurą administruoja direktorius, laikydamasis valdymo komiteto nustatytų strateginių gairių. Biuras taiko Komisijos administracines ir finansines procedūras, išskyrus šiame sprendime numatytas specialiąsias nuostatas, susijusias su biuro, kaip bendros institucijų įstaigos, paskirtimi. Nustatydama minėtas procedūras, Komisija atsižvelgia į specialųjį biuro pobūdį.
         2 straipsnis
         Sąvokos
         Šio sprendimo tikslais taikomos šios sąvokos:
         1)   leidyba– veikla, reikalinga tarptautiniams standartiniams numeriams ir (arba) katalogo numeriams sudaryti, patikrinti ir juos suteikti leidiniams ir bet kokios formos bei pavidalo leidinių gamyba, katalogavimas, indeksavimas, platinimas, viešinimas, pardavimas, laikymas ir archyvavimas, naudojantis visomis esamomis ir būsimomis priemonėmis;
         2)   leidiniai– bet kokio pavidalo ir formos tekstai, turintys tarptautinį standartinį numerį ir (arba) katalogo numerį;
         3)   privalomieji leidiniai– leidiniai, kurių leidyba numatyta Sutartyse arba kituose teisės aktuose;
         4)   neprivalomieji leidiniai– leidiniai, kuriuos leisti prerogatyvą turi kiekviena institucija;
         5)   autoriaus teisių administravimas– ši sąvoka reiškia, kad tekstą parengusios tarnybos turi autoriaus teises arba teisę dauginti tekstą, ir apima šių teisių, susijusių su biurui leisti perduotais leidiniais, administravimą;
         6)   grynosios pardavimo įplaukos– bendra sąskaitų suma, atskaičius suteiktas prekybines nuolaidas ir administravimo, lėšų rinkimo bei banko išlaidas;
         7)   institucijos– Sutartimis arba jomis remiantis įsteigtos institucijos, įstaigos ir organizacijos.
         3 straipsnis
         Biuro kompetencija
         1.   Biuro kompetencijai priklauso tokios sritys:

                     a)

                        Europos Sąjungos oficialiojo leidinio (toliau – Oficialusis leidinys) leidyba ir autentiškumo užtikrinimas,

                     b)

                     kitų privalomųjų leidinių leidyba,

                     c)

                     kitų biurui perduotų neprivalomųjų leidinių, kuriuos leisti prerogatyvą turi kiekviena institucija, leidyba, visų pirma institucijų komunikacinių leidinių leidyba arba bendra leidyba,

                     d)

                     leidinių leidyba arba bendra leidyba savo iniciatyva, įskaitant leidinius, kuriais siekiama viešinti paties biuro paslaugas; šiuo tikslu biuras gali sudaryti tekstų vertimo sutartį,

                     e)

                     visuomenei skirtų elektroninės leidybos paslaugų plėtojimas, tolesnis teikimas ir atnaujinimas,

                     f)

                     visų teisės aktų ir kitų oficialiųjų tekstų teikimas visuomenei,

                     g)

                     visų institucijų elektroninės formos leidinių saugojimas ir teikimas visuomenei,

                     h)

                     tarptautinių standartinių numerių ir (arba) katalogo numerių suteikimas institucijų leidiniams,

                     i)

                     institucijų leidinių pakartotinės leidybos ir vertimo teisių administravimas,

                     j)

                     visuomenei siūlomų leidinių ir paslaugų viešinimas ir pardavimas.

               2.   Biuras teikia institucijoms patarimus ir paramą, susijusią su:

                     a)

                     jų leidybos programų sudarymu ir planavimu,

                     b)

                     jų bet kokio pavidalo leidinių leidybos projektų rengimu,

                     c)

                     jų leidybos projektų maketavimu ir dizaino kūrimu,

                     d)

                     informavimu apie valstybių narių leidybos rinkos tendencijas ir apie temas, kurios galėtų sudominti kuo daugiau asmenų,

                     e)

                     tiražo nustatymu ir platinimo planų sudarymu,

                     f)

                     leidinių kainų nustatymu ir jų pardavimu,

                     g)

                     mokamų ar nemokamų leidinių viešinimu, platinimu ir vertinimu,

                     h)

                     visuomenei skirtų interneto svetainių ir paslaugų analize, vertinimu ir kūrimu,

                     i)

                     bendrųjų sutarčių, susijusių su leidybine veikla, rengimu,

                     j)

                     leidybos sistemų technine priežiūra.

               4 straipsnis
         Institucijų pareigos
         1.   Sprendimas dėl tam tikro leidinio priklauso išimtinei kiekvienos institucijos kompetencijai.
         2.   Leisdamos privalomuosius leidinius institucijos naudojasi biuro paslaugomis.
         3.   Neprivalomuosius leidinius institucijos gali leisti nesikreipdamos į biurą. Tokiu atveju institucijos biuro prašo suteikti leidiniui tarptautinį standartinį numerį ir (arba) katalogo numerį ir perduoda biurui bet kokios formos elektroninio pavidalo leidinį bei prireikus du popierinius leidinio egzempliorius.
         4.   Institucijos įsipareigoja užtikrinti, kad būtų saugomos visos visų leidinio sudedamųjų dalių dauginimo, vertimo ir platinimo teisės.
         5.   Institucijos įsipareigoja sudaryti savo leidinių platinimo planą, kurį turi patvirtinti biuras.
         6.   Institucijos gali sudaryti su biuru paslaugų sutartis, siekiant apibrėžti jų bendradarbiavimo sąlygas.
         5 straipsnis
         Biuro užduotys
         1.   Biuras turi atlikti tokias užduotis:

                     a)

                     surinkti leisti numatytus dokumentus,

                     b)

                     rengti visų formų bei pavidalo tekstus ir kitą medžiagą, kurti jų dizainą, juos redaguoti, maketuoti ir tikrinti, laikantis institucijų nurodymų ir tipografinio bei kalbinio pateikimo reikalavimų, nustatytų bendradarbiaujant su institucijomis,

                     c)

                     indeksuoti ir kataloguoti leidinius,

                     d)

                     atlikti Oficialiajame leidinyje ir kituose šaltiniuose skelbiamų oficialių tekstų dokumentinę analizę,

                     e)

                     konsoliduoti teisės aktus,

                     f)

                     administruoti, plėtoti, atnaujinti ir viešinti daugiakalbį tezaurą Eurovoc,

                     g)

                     naudojantis tiekėjų paslaugomis organizuoti tekstų spausdinimą,

                     h)

                     prižiūrėti darbų vykdymą,

                     i)

                     kontroliuoti kokybę,

                     j)

                     priimti tekstus atsižvelgiant į jų kokybę ir kiekybę,

                     k)

                     rankiniu ir elektroniniu būdu platinti Oficialųjį leidinį, kituose šaltiniuose skelbiamus oficialius tekstus ir kitus neprivalomuosius leidinius,

                     l)

                     saugoti leidinius,

                     m)

                     archyvuoti leidinius rankiniu ir elektroniniu būdu,

                     n)

                     iš naujo leisti išparduotus leidinius ir spausdinti leidinius pagal užsakymą,

                     o)

                     sudaryti suvestinį institucijų leidinių katalogą,

                     p)

                     parduoti leidinius, įskaitant sąskaitų faktūrų išrašymą, gauti ir pervesti įplaukas, administruoti skolas,

                     q)

                     viešinti leidinius,

                     r)

                     sudaryti, pirkti, administruoti, atnaujinti, prižiūrėti ir kontroliuoti institucijų adresatų sąrašus ir sudaryti tikslinius adresatų sąrašus.

               2.   Vykdydamas savo įgaliojimus ir vadovaudamasis institucijų jam perduotais leidimus suteikiančios įstaigos įgaliojimais, biuras atsako už:

                     a)

                     viešųjų pirkimų sutarčių sudarymą, įskaitant teisinių įsipareigojimų prisiėmimą,

                     b)

                     sutarčių su tiekėjais finansinę priežiūrą,

                     c)

                     įvairių išlaidų, įskaitant tekstų priėmimo atsižvelgiant į jų kokybę ir kiekybę išlaidas, patvirtinimą pasirašant leidimą atlikti mokėjimą,

                     d)

                     leidimą apmokėti išlaidas,

                     e)

                     operacijas, susijusias su įplaukomis.

               6 straipsnis
         Valdymo komitetas
         1.   Įsteigiamas valdymo komitetas, kuriame atstovaujamos visos sprendimą pasirašiusios institucijos. Valdymo komitetą sudaro Teisingumo Teismo kancleris, Tarybos generalinio sekretoriaus pavaduotojas ir kitų institucijų generaliniai sekretoriai arba jų atstovai. Valdymo komiteto veikloje stebėtojų teisėmis dalyvauja Europos centrinio banko atstovai.
         2.   Valdymo komitetas dvejų metų kadencijai paskiria pirmininką, kurį atrenka iš savo narių.
         3.   Valdymo komiteto posėdžiai vyksta pirmininko iniciatyva arba kurios nors institucijos prašymu ne mažiau kaip keturis kartus per metus.
         4.   Valdymo komitetas priima darbo tvarkos taisykles, kurios skelbiamos Oficialiajame leidinyje.
         5.   Jei nenustatyta kitaip, valdymo komiteto sprendimai priimami paprasta balsų dauguma.
         6.   Kiekviena šį sprendimą pasirašiusi institucija turi po vieną balsą valdymo komitete.
         7 straipsnis
         Valdymo komiteto užduotys ir pareigos
         1.   Nukrypstant nuo 6 straipsnio nuostatų, valdymo komitetas vienbalsiai, paisydamas institucijų bendrų interesų ir vadovaudamasis biuro įgaliojimais, priima tokius sprendimus:

                     a)

                     direktoriaus siūlymu nustato biuro strateginius tikslus ir veiklos taisykles,

                     b)

                     apibrėžia biuro bendrosios politikos gaires, visų pirma susijusias su leidinių pardavimu, platinimu ir leidyba, ir užtikrina, kad biuras padėtų formuoti ir įgyvendinti jo kompetencijai priklausančių sričių informacinę ir komunikacinę politiką,

                     c)

                     vadovaudamasis biuro direktoriaus parengtu projektu, priima institucijoms siunčiamą metinę valdymo ataskaitą, kurioje nagrinėjamas biuro strategijos įgyvendinimas ir teikiamos paslaugos. Iki kiekvienų metų gegužės 1 d. valdymo komitetas perduoda institucijoms praėjusių finansinių metų ataskaitą,

                     d)

                     vykstant biuro veiklos biudžeto sudarymo procedūrai, tvirtina biuro įplaukų ir išlaidų sąmatą,

                     e)

                     tvirtina biuro analitinės apskaitos kriterijus, kuriuos nustato direktorius,

                     f)

                     teikia institucijoms pasiūlymus, kaip pagerinti biuro veiklą.

               2.   Valdymo komitetas atsižvelgia į gaires, parengtas šiuo tikslu įsteigtų komunikacinės ir informacinės srities bendrų institucijų įstaigoms. Valdymo komiteto pirmininkas kasmet bendrauja su šių įstaigų atstovais.
         3.   Dėl biuro kompetencijai priklausančių strateginių sprendimų biudžeto įvykdymą patvirtinanti institucija kreipiasi į valdymo komiteto pirmininką, kaip į institucijų bendradarbiavimo sistemos atstovą.
         4.   Valdymo komiteto pirmininkas ir biuro direktorius bendru susitarimu parengia abipusio informavimo ir komunikavimo taisykles, kuriomis įteisinami jų santykiai. Šis susitarimas perduodamas valdymo komiteto nariams.
         8 straipsnis
         Biuro direktorius
         Biuro direktorius atsako už tinkamą biuro veiklą, vadovaudamasis valdymo komiteto nurodymais ir neperžengdamas jo įgaliojimų. Taikydamas administracines ir finansines procedūras, direktorius vadovaujasi Komisijos nurodymais.
         9 straipsnis
         Biuro direktoriaus užduotys ir pareigos
         1.   Biuro direktorius teikia valdymo komitetui sekretoriato paslaugas ir jam pateikia ketvirčio ataskaitą apie savo pareigų vykdymą.
         2.   Biuro direktorius teikia valdymo komitetui pasiūlymus, kaip pagerinti biuro veiklą.
         3.   Pasitaręs su valdymo komitetu, biuro direktorius apibrėžia institucijoms biuro teikiamų mokamų paslaugų pobūdį ir nustato jų įkainius.
         4.   Valdymo komitetui pritarus, biuro direktorius nustato biuro analitinės apskaitos kriterijus. Sutinkant Komisijos apskaitos pareigūnui, biuro direktorius apibrėžia biuro ir institucijų bendradarbiavimo apskaitos srityje sąlygas.
         5.   Vykstant biuro veiklos biudžeto sudarymo procedūrai, biuro direktorius parengia biuro įplaukų ir išlaidų sąmatos projektą. Valdymo komitetui pritarus, šie pasiūlymai perduodami Komisijai.
         6.   Biuro direktorius sprendžia, ar ir kokiomis sąlygomis gali būti skelbiami iš trečiųjų šalių gauti leidiniai.
         7.   Biuro direktorius dalyvauja bendroje institucijų informacinėje ir komunikacinėje veikloje, priklausančioje biuro kompetencijai.
         8.   Teisės aktų ir su teisėkūra susijusių oficialių dokumentų leidybos srityje biuro direktorius:

                     a)

                     užtikrina, kad kiekvienos institucijos kompetentingos įstaigos priimtų pagrindinius sprendimus, kurie turi būti taikomi bendrai,

                     b)

                     teikia pasiūlymus, kaip pagerinti Oficialiojo leidinio ir oficialių teisės aktų tekstų struktūrą ir pateikimą,

                     c)

                     teikia institucijoms pasiūlymus dėl skelbtinų tekstų pateikimo suvienodinimo,

                     d)

                     svarsto einamųjų operacijų vykdymo problemas, rengia biuro darbui reikalingus nurodymus ir teikia institucijoms tinkamas rekomendacijas, kaip tokias problemas spręsti.

               9.   Vadovaudamasis Finansiniu reglamentu, biuro direktorius rengia metinę veiklos ataskaitą, kurioje nagrinėjamas Komisijos ir kitų institucijų pagal šį reglamentą perduotų asignavimų administravimas. Ši ataskaita siunčiama Komisijai bei atitinkamoms institucijoms ir pateikiama susipažinti valdymo komitetui.
         10.   Kad Komisija perduotų asignavimus ir biudžetas būtų įvykdytas, bendru susitarimu nustatomos už ryšius su biuru atsakingo Komisijos nario ir biuro direktoriaus keitimosi informacija ir konsultavimosi sąlygos.
         11.   Biuro direktorius atsako už valdymo komiteto nustatytų strateginių tikslų įgyvendinimą, tinkamą biuro bei jo veiklos administravimą, taip pat už jo biudžeto valdymą.
         12.   Jei biuro direktoriaus nėra, taikomos jo pavadavimo atsižvelgiant į pareigūno lygį ir darbo stažą taisyklės, nebent valdymo komiteto pirmininko arba biuro direktoriaus siūlymu valdymo komitetas nuspręstų dėl kitokios tvarkos.
         13.   Biuro direktorius teikia institucijoms ketvirčio ataskaitas, kuriose aptaria išteklių planavimą, panaudojimą ir darbų eigą.
         10 straipsnis
         Personalas
         1.   Generalinį direktorių ir direktorių skiria Komisija, valdymo komitetui vienbalsiai pritarus. Generaliniam direktoriui ir direktoriams (AD16 / AD 15 / AD 14 lygio) taikomos Komisijos vyresniųjų pareigūnų perėjimo į kitą darbo vietą ir vertinimo taisyklės. Atėjus atitinkamose taisyklėse numatytam terminui, kai tokias pareigas užimantis pareigūnas turi pereiti į kitą darbo vietą, Komisija apie tai informuoja valdymo komitetą, kuris gali šiuo klausimu priimti vienbalsį sprendimą.
         2.   Valdymo komitetas aktyviai dalyvauja procedūrose, kurios prireikus turi būti atliktos iki biuro pareigūnų ir kitų tarnautojų paskyrimo generaliniu direktoriumi (AD 16 / AD 15 lygio) ir direktoriumi (AD 15 / AD 14 lygio), visų pirma ir kiek tai susiję su šiomis pareigomis rengiant pranešimus apie konkursus, nagrinėjant kandidatų paraiškas ir sudarant šių konkursų vertinimo komisijas.
         3.   Į biurą dirbti paskirtų pareigūnų ir kitų tarnautojų atžvilgiu skyrimo institucijos ir darbo sutarčių sudarymo institucijos įgaliojimus turi Komisija. Kai kuriuos iš savo įgaliojimų Komisija gali perduoti kitiems savo padaliniams ir biuro direktoriui. Įgaliojimai perduodami tokiomis pat sąlygomis, kokios taikomos perduodant įgaliojimus generaliniams direktoriams.
         4.   Su sąlyga, kad taikoma šio straipsnio 2 dalis, Komisijos priimtos Pareigūnų tarnybos nuostatų ir kitų tarnautojų įdarbinimo sąlygų įgyvendinimo nuostatos ir procedūros taikomos į biurą dirbti paskirtiems pareigūnams ir kitiems tarnautojams tokiomis pat sąlygomis, kokios taikomos Liuksemburge dirbantiems Komisijos pareigūnams ir kitiems tarnautojams.
         5.   Apie numatomą skelbti konkursą naujoms pareigoms biure pranešama visų institucijų pareigūnams, kai tik skyrimo institucija arba darbo sutarčių sudarymo institucija nusprendžia skelbti tokį konkursą.
         6.   Kas tris mėnesius biuro direktorius informuoja valdymo komitetą apie personalo administravimą.
         11 straipsnis
         Finansiniai aspektai
         1.   Biuro asignavimai, kurių bendra suma įtraukiama į atskirą Komisijai skirto biudžeto skirsnio eilutę, išsamiai nurodomi šio skirsnio priede. Šis priedas išdėstomas kaip įplaukų ir išlaidų, suskirstytų taip pat kaip biudžeto skirsniai, sąmata.
         2.   Biuro personalo planas pridedamas prie Komisijos personalo plano.
         3.   Kiekviena institucija įgaliota leisti naudoti asignavimus, priskirtus prie savo biudžeto leidybos eilutės.
         4.   Kiekviena institucija gali perduoti biuro direktoriui į jos skirsnį įtrauktų asignavimų valdymo įgaliojimus ir, vadovaudamasi Finansiniu reglamentu, nustato šių įgaliojimų perdavimo ribas bei vykdymo sąlygas. Kas tris mėnesius biuro direktorius informuoja valdymo komitetą apie įgaliojimų perdavimą.
         5.   Biuro biudžetas ir finansai, įskaitant kitų nei Komisija institucijų perduotus asignavimus, valdomi atsižvelgiant į Finansinį reglamentą, jo įgyvendinimo taisykles ir Komisijoje galiojančias finansines nuostatas.
         6.   Biuro apskaita tvarkoma vadovaujantis Komisijos apskaitos pareigūno patvirtintomis apskaitos taisyklėmis ir metodais. Oficialiojo leidinio ir kitų leidinių pardavimo apskaita tvarkoma atskirai. Grynosios pardavimų įplaukos pervedamos institucijoms.
         12 straipsnis
         Kontrolė
         1.   Biuro vidaus audito funkciją, vadovaudamasis Finansiniu reglamentu, atlieka Komisijos vidaus auditorius. Tokia pat tvarka, kokia taikoma kituose Komisijos generaliniuose direktoratuose ir tarnybose, biuras įkuria vidaus audito tarnybą. Institucijos gali prašyti biuro direktoriaus įtraukti specialų auditą į biuro vidaus audito darbo programą.
         2.   Biuras sprendžia visus jo kompetencijai priklausančius klausimus, iškilusius Europos kovos su sukčiavimu tarnybai (OLAF) vykdant savo funkcijas. Siekiant apsaugoti Europos Sąjungos interesus, valdymo komiteto pirmininkas ir OLAF direktorius sudaro susitarimą, kuriame apibrėžiamos abipusio informavimo sąlygos.
         13 straipsnis
         Skundai ir prašymai
         1.   Neviršydamas savo kompetencijos, biuras atsako už atsakymus į Europos ombudsmeno ir Europos duomenų apsaugos priežiūros pareigūno klausimus.
         2.   Biuro kompetencijos srities ieškiniai pareiškiami prieš Komisiją.
         14 straipsnis
         Galimybė visuomenei susipažinti su dokumentais
         1.   Biuro direktorius priima sprendimus, nurodytus 2001 m. gegužės 30 d. Europos Parlamento ir Tarybos reglamento (EB) Nr. 1049/2001 dėl galimybės visuomenei susipažinti su Europos Parlamento, Tarybos ir Komisijos dokumentais (4) 7 straipsnyje. Atmetus prašymą, sprendimus dėl pakartotinių prašymų priima Komisijos generalinis sekretorius.
         2.   Kaip numatyta Reglamento (EB) Nr. 1049/2001 11 straipsnyje, biuras tvarko dokumentų registrą.
         15 straipsnis
         Panaikinimas
         Sprendimas 2000/459/EB, EAPB, Euratomas panaikinamas.
         Nuorodos į panaikintą sprendimą laikomos nuorodomis į šį sprendimą.
         16 straipsnis
         Įsigaliojimas
         Šis sprendimas įsigalioja kitą dieną po jo paskelbimo Europos Sąjungos oficialiajame leidinyje.

            Priimta Briuselyje ir Liuksemburge,

                  Europos Parlamento vardu

                  Pirmininkas

                  Tarybos vardu

                  Pirmininkas

                  Komisijos vardu

                  Pirmininkas

                  Teisingumo Teismo vardu

                  Pirmininkas

                  Audito Rūmų vardu

                  Pirmininkas

                  Europos ekonomikos ir socialinių reikalų komiteto vardu

                  Pirmininkas

                  Regionų komiteto vardu

                  Pirmininkas

         (1)  OL 152, 1967 7 13, p. 18.

         (2)  OL L 183, 2000 7 22, p. 12.

         (3)  OL L 248, 2002 9 16, p. 1.

         (4)  OL L 145, 2001 5 31, p. 43.